<classify> Rai hiyo ilitolewa jana jijini hapa na Mkurugenzi Mkuu wa Benki ya CRDB, Dk Charles Kimei wakati alipokuwa akizungumza na wanahabari juu ya mkutano wao wa 21 wa Wanahisa wa Benki ya CRDB utakaofanyika kesho na keshokutwa jijini hapa.Alisema hivi sasa benki yao inatoa fursa ya kuweza kuweka dhamana hisa hizo kwa kupata mikopo kwenye benki zingine. Alisema wameamua kufanya hivyo ili kuwaondolea umaskini wanahisa wao kwa kuwafanikisha kujiinua kiuchumi katika mikopo.Aidha alisema katika mwaka huu bodi ya benki hiyo imetoa pendekezo la kutoa gawio la kila mwanahisa kupata Sh 17 kwa kila hisa, hivyo ni jambo la kupongezwa. Alisema gawio hilo linatokana na faida waliyoipata ya Sh bilioni 188 kabla ya kodi na baada ya kulipa kodi walipata faida ya Sh bilioni 129 ambayo ni sawa na ongezeko la asilimia 35.Alisema, kati ya hizi zaidi ya Sh bilioni 43 walizipeleka katika gawio kwa wanahisa wao na zingine zinabaki kuendeleza mitaji ya wanahisa. Hata hivyo, pia benki hiyo katika kuunga mkono jitihada za Rais John Magufuli za kutaka wadau wa ndani kuwekeza katika viwanda wamejikita zaidi kwenye uwekezaji wa ndani wa kusaidia viwanda kujiendesha.Alisema katika suala hilo benki imeweza kutoa zaidi ya Sh bilioni 400 kuwekeza kwenye viwanda vya sukari, nishati ya madini, umeme, kilimo na wajasiriamali wadogo walioko kwenye vikundi.  <topic>: uchumi 